Halloween
Halloween on anglosaksisissa maissa pyhäinpäivän aattona lokakuun viimeisenä päivänä 31.10. vietettävä juhlapäivä, alkuaan muinaisten kelttien talven alkamisen päivä samhain, jolloin vainajahenkien uskottiin liikkuvan. Nimi on lyhenne englannin sanoista ”All Hallows' Eve” eli kaikkien pyhien aatto.
Kansallinen surupäivä (Yhdysvallat)
Protestipäivän viettäjät kokoontuvat Kiitospäivänä klo 12 Massachusettsin osavaltiossa Plymouthin Coles-kukkulalla, jossa perinne alkoi vuonna 1970, kun Kiitospäiväjuhlan järjestäjät kieltäytyivät hyväksymästä puhujaksi kutsutun Wampanong-heimon edustajan, Frank Jamesin puheen sisältöä. Kukkulan lähellä sijaitsee Plymouthin kivi, joka liitetään kiinteästi Yhdysvaltain ensimmäisten valkoihoisten siirtolaisten historiaan. Kansallisen surupäivän tarkoitus on muistella Amerikan alkuperäisasukkaiden kohtaloa ja kiinnittää huomiota nykyisin elävien intiaanien olosuhteisiin.